VAJE ZA PONOVITEV STARE SNOVI

**1. V naslednji povedi sta uporabljeni dve krajšavi. Izpiši ju in napiši, namesto katerih besed sta uporabljeni.**

Popoldne smo končno zapeljali na otok Magerøya in kmalu zatem na veliko parkirišče na t. i. Nordkappu oz. Severnem rtu.

Krajšava: t. i. Namesto besed/e: tako imenovan

Krajšava: oz. Namesto besed/e: oziroma

**2. Kako so v besedilu navedene besede povezane med seboj? Na vsako črtico napiši ustrezno številko iz desnega stolpca.**

\_\_3\_\_ žival, medved 1 Besedi sta protipomenki.

\_\_5\_\_ pot, potovanje 2 Besedi sta sopomenki.

\_\_4\_\_ rolica, otoček 3 Besedi sta nadpomenka in podpomenka.

\_\_1\_\_ navdušen, razočaran 4 Besedi sta manjšalnici.

\_\_2\_\_ velik, ogromen 5 Besedi spadata v isto besedno družino.

**3. Iz izhodiščnega besedila izpiši eno**

a) osebno lastno ime: Norvežani, Hans Christian Andersen

b) zemljepisno nenaselbinsko lastno ime: Norveška, Evropa, Danska, Švedska, Finska, Laponska, Inari, Lofoti …

**4. Napiši, iz katerih besednih zvez so nastale naslednje tvorjenke.**

dihjemajoč = tak, ki jemlje dih

pravljičar = ta, ki piše pravljice

vožnja = to, da se voziš

nepozaben = tak, ki ga ne pozabiš

**Obkroži pravilno trditev.**

a) Tri zgoraj navedene tvorjenke so samostalniki, ena je pridevnik.

b) Dve zgoraj navedeni tvorjenki sta pridevnika, ena je samostalnik, ena je glagol.

c) Dve zgoraj navedeni tvorjenki sta samostalnika, dve sta pridevnika.

**5. Iz naslednjih povedi izpiši zahtevane vrste besed.**

Pokrajino so oblikovali številni ledeniki v ledeni dobi, zato so za to deželo značilni fjordi, iznad katerih se dvigajo visoki hribi. Njena obala je zelo razčlenjena, saj jo poleg fjordov in mnogih zalivov bogati še približno 50000 otokov.

|  |  |  |  |  |  |  |
| --- | --- | --- | --- | --- | --- | --- |
| Veznik | Predlog | Vrstni prid. | Kazalni zaim. | Oziralni zaim. | Svojilni zaim. | Števnik |
| saj, in | v, za | ledeni | to | katerih | njena | 50000 |

**6. Podčrtaj lastnostna pridevnika in vsakemu od njiju določi stopnjo.**

Približno 550 km vijugaste ceste nas je ločilo od najlepšega otočja.

osnovnik presežnik

**7. Iz naslednjih povedi izpiši en osebni zaimek in napiši na koga/kaj se nanaša.**

Vedeli smo, da bomo popoldne že dosegli svoj cilj. Do njega nas je ločilo le še dobrih 400 km, kar je bilo malo v primerjavi s številom kilometrov, ki smo jih prevozili v prvih treh dneh.

Osebni zaimek: njega; jih Nanaša se na: cilj; kilometri

**8. Pod poudarjene samostalnike napiši, v katerem sklonu so.**

Na lepo urejenem **počivališču** za avtodome smo prespali in zjutraj **pot** nadaljevali proti **Finski**.

mestnik tožilnik dajalnik

**9. Iz naslednje povedi izpiši osebno glag. obliko ter ji določi osebo, število, čas, naklon in vid.**

V naslednjih tednih smo pod morsko gladino zapeljali še večkrat.

smo zapeljali – glagol, 1. os., mn., pret., povedni naklon, dovršni

**10. Katera neosebna glagolska oblika je uporabljena v naslednji povedi? Razloži, zakaj.**

Takrat smo namreč že bili prepričani, da si želimo nekoč natančneje ogledati tudi Dansko, Švedsko in Finsko, ki so nas popolnoma očarale in presenetile.

Uporabljen je nedoločnik (ogledati), ker to neosebno glagolsko obliko ob sebi zahteva modalni glagol želeti (želimo).

**11. Določi vid glagola v naslednji povedi, nato poved ponovno napiši tako, da boš glagolu spremenil vid.**

Zjutraj smo se sprehodili po mestu. Vid: dovršni

Nova poved: Zjutraj smo se sprehajali po mestu.

**12. Naslednjo poved zapiši tako, da bosta glagola v velelniku za 2. osebo množine.**

V najbolj vročih mesecih leta na jugu uživaš v toplem soncu in se kopaš v morju.

V najbolj vročih mesecih leta na jugu uživajte v toplem soncu in se kopajte v morju.

**13. Katero nekončno ločilo je uporabljeno v naslednji povedi? Utemelji njegovo rabo.**

**Odpeljali smo se proti jugu vzdolž fjorda in čez nekaj ur prečkali norveško-švedsko mejo.**

**Vezaj. Nadomešča besedo in v priredni zloženki (besedi iz dveh enakovrednih delov).**

**14. Preberi naslednji povedi.**

Nekaj polenovk smo tudi kupili, saj smo hoteli v njihovem pristnem okusu uživati še doma. Čeprav smo jih skrbno zavili v plastične vrečke, nas je njihov močan vonj v avtodomu spremljal prav do doma.

**a) Vprašaj se po podčrtanih besedah. Vprašalnici napiši na črti.**

Vprašalnica za prvo podčrtano besedo: Kje?

Vprašalnica za drugo podčrtano besedo: Do (koga/)česa?

**b) Kaj je beseda *doma* v prvi povedi in kaj je v drugi? Na vsako črtico napiši ustrezno številko iz desnega stolpca.**

Beseda *doma* je v prvi povedi \_\_4\_\_. 1 samostalnik

Beseda *doma* je v drugi povedi \_\_1\_\_. 2 pridevnik

3 glagol

4 prislov

5 zaimek

**15. Obkroži. Samostalnik *Lofoti* je**

a) števen.

b) edninski.

c) množinski.

**16. Preberi poved. Vprašaj se po obkroženih besedah, vsako vprašalnico napiši na črto pod besedo.**

Poleti je to dežela večnega sonca, pozimi pa teme, ki jo pogosto razsvetli čudovit polarni sij.

Kdaj? Kateri?

**Kaj izražata obkroženi besedi?**

a) Prva obkrožena beseda izraža dejanje, druga pa lastnost stvari.

b) Prva obkrožena beseda izraža čas dejanja, druga pa način stvari.

c) Prva obkrožena beseda izraža čas dejanja, druga pa vrsto stvari.

**17. Iz naslednje povedi izpiši prislov in samostalnik iz iste besedne družine.**

Kljub temu da prave noči ni bilo, smo za nekaj ur utrujeni zaspali, zjutraj pa smo se presenečeni zbudili v oblačno, deževno in mrzlo jutro.

Prislov: zjutraj Samostalnik: jutro

**18. Iz naslednjih samostalnikov tvori pridevnike.**

Danska – danska ravnina Oslo – oselsko letališče

Göteborg – goteburška znamenitost Bergen – bergenska tržnica

**19. Iz naslednje povedi izpiši en glavni in en vrstilni števnik.**

Do njega nas je ločilo le še dobrih 400 km, kar je bilo malo v primerjavi s številom kilometrov, ki smo jih prevozili v prvih treh dneh.Glavni: 400, treh Vrstilni: prvih

**20. Kaj je skupno obema obkroženima besedama? Obkroži črko pred pravilnim odgovorom.**

Čeprav je bilo doma vroče julijsko vreme, nismo smeli pozabiti toplih zimskih oblačil.

a) Sta glagola. c) Sta v istem številu.

b) Sta istega spola. č) Sta v istem sklonu.

**21. V naslednjih povedih podčrtaj členke.**

Takrat smo namreč že bili prepričani, da si želimo nekoč natančneje ogledati Dansko, Švedsko in Finsko, ki so nas popolnoma očarale in presenetile.

**Sproščeno smo zadihali šele čez pol ure, ko smo zagledali dnevno svetlobo.**

**V kakšnem razmerju sta členka? Obkroži črko pred pravilnim odgovorom.**

**a) Členka sta sopomenska. b) Členka sta protipomenska.**

**c) Členka sta nadpomenka in podpomenka.**

**22. Navedene podatke uporabi o smiselnem in zaokroženem besedilu o Norveški. Upoštevaj pravopisno, slovnično in slogovno ustreznost. Piši v zvezek/mapo.**

|  |  |  |
| --- | --- | --- |
| Evropa | Oslo | 4.644.457 prebivalcev,  cca. 12 prebivalcev na km2 |
| Kraljevina Norveška | norveška krona (NOK) | evangeličani (86 %),  protestanti in katoliki (3 %) |
| parlamentarna demokracija in ustavna monarhija | 324.220 km2  od tega 16.360 km2 vodovij | norveški jezik |
| hladno oceansko, ob obali omiljeno zaradi zalivskega toka, na S subarktično | ribištvo, ladjedelništvo, nafta, zemeljski plin | Galdhopiggeh, 2469 m |

**Primer besedila:**

Norveška leži v Severni Evropi. Njeno uradno ime je Kraljevina norveška, glavno mesto je Oslo, uradni jezik pa norveščina. Država je ustavna monarhija, kar pomeni, da jo vodi monarh, njegova oblast pa je omejena z določili ustave. Kot mnoge sodobne monarhije ima izvoljen parlament, zato ima tudi parlamentarno demokracijo. Plačilno sredstvo je norveška krona (NOK).

V državi je 4.644.457 prebivalcev, kar pomeni, da jih na km2 živi približno 12. Glede na veroizpoved je 86 % prebivalcev evangeličanov, 3 % pa protestanti in katoliki.

Površina države znaša 324.220 km2, od tega je 16.360 km2 vodovij. Najvišja gora je Galdhopiggeh z 2469 m nadmorske višine. Država ima hladno oceansko podnebje, ki je ob obali omiljeno zaradi zalivskega toka. Na severu države pa je subarktično podnebje.

Pomembne gospodarske panoge so ribištvo, ladjedelništvo, črpanje nafte in zemeljskega plina.